Diari Oficial de la Generalitat Valenciana


Sumari del DOGV 2263, del 10-05-1994 (1994/831355)

ACORD de 26 d'abril de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mislata.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   2263

Data del DOGV
:   10-05-1994

Secció del DOGV
:   ALTRES DISPOSICIONS

Número del document
:   1994/831355


Data del document
:   26-04-1994

Organisme emissor
:   Conselleria d'Administració Pública

Tipus de document
:   Acord

ACORD de 26 d'abril de 1994, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Mislata. [94/2946]  
El Govern Valencià, en la reunió del dia 26 d'abril de 1994, adoptà l'acord següent:  
L'Ajuntament de Mislata, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de zona boulevard carrer de l'Hospital respecte del sòl no urbanitzable.  
Aquesta declaració d'urgent ocupació es justifica en el fet que l'obra està inclosa en el Pla Provincial d'Obres i Serveis de la Diputació Provincial per a 1994 i, per tant, cal que l'ajuntament dispose dels terrenys com més prompte millor ja que la seua demora pot suposar la pèrdua de la subvenció corresponent.  
Sotmès l'expedient a informació pública, alguns dels afectats han presentat al·legacions, les quals han estat resoltes per l'ajuntament, en sessió plenària de 25 de novembre de 1993.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa, instruït per l'Ajuntament de Mislata, per a l'execució del projecte de zona bulevard carrer de l'Hospital respecte del sòl no urbanitzable.  
Llista de béns afectats  
1. Parcel·la de terreny al terme municipal de Mislata, partida del Quint, zona situada paral·lelament al carrer de l'Hospital, al tram comprès entre la prolongació del carrer del Quint i la del carrer de la Mare de Déu dels Desemparats, de 226 m2. Límits: al nord, amb la resta de la parcel·la de la qual se segregarà, propietat del Sr. Miguel Ríos Viñals i d'altres; al sud, amb sèquia propietat de la Comunitat de Regants, denominada Braç dels Franchs; a l'est, amb propietat del Sr. Alfredo Vidal Arnau i un altre, reg al mig; i a l'oest, amb la resta de la propietat de la qual se segregarà, del Sr. Miguel Ríos Viñals i altres.  
La parcel·la es propietat del Sr. Miguel Ríos Viñals, amb domicili al carrer de Valencia, núm. 49, Mislata, del Sr. Vicente Ríos Viñals, amb domicili al carrer de Valencia, núm. 49, Mislata, i de les hereves del Sr. José Ríos Sabater (Sra. Josefa Tomás Hernández i filles), amb domicili al carrer d'Aparisi i Guijarro, 2-4a., Mislata.  
2. Parcel·la de terreny al terme municipal de Mislata, partida del Quint, zona situada paral·lelament al carrer de l'Hospital, al tram comprès entre la prolongació del carrer del Quint i la del carrer de la Mare de Déu dels Desemparats, de cinc metres quadrats. Límits: al nord, amb terrenys propietat del Sr. Ricardo Sánchez Antón; al sud, amb terrenys de propietat municipal, avui vials del carrer de l'Hospital; a l'est, amb terrenys propietat del Sr. Alfredo Vidal Arnau; i, a l'oest, amb la resta de la finca de la qual se segregarà.  
La parcel·la es propietat de la Comunitat de Regants de la Sèquia de Mislata, amb domicili al carrer del Sant Calze, núm. 1, Valencia.  
3. Parcel·la de terreny al terme municipal de Mislata, partida del Quint, zona situada paral·lelament al carrer de l'Hospital, al tram comprès entre la prolongació del carrer del Quint i la del carrer de la Mare de Déu dels Desemparats, de 56,35 metres quadrats. Límits: al nord, amb terrenys propietat del Sr. Manuel Arce Rodrigo i Sra. Dolores Vidal Ballester; al sud, amb terrenys propietat del Sr. Alfredo Vidal Arnau i un altre; a l'est, amb terrenys de la Comunitat de Regants, sèquia Braç dels Franchs; i a l'oest, amb terrenys propietat de la Comunitat de Regants, sèquia del Braç dels Moros.  
La parcel·la es propietat de la Comunitat de Regants de la Sèquia de Mislata, amb domicili al carrer del Sant Calze, núm. 1, Valencia.  
4. Parcel·la de terreny al terme municipal de Mislata, partida del Quint, zona situada paral·lelament al carrer de l'Hospital, d'una superfície de 3.435 metres quadrats, els límits de la qual són els següents: al nord i a l'est, amb la resta de les finques de les quals se segreguen; al sud, amb terrenys destinats a vials del carrer de l'Hospital, avui propietat municipal; i a l'oest, amb propietat del Sr. Ricardo Sánchez Antón, actualment de la Sra. Vicenta Sánchez Gauchia.  
L'esmentada parcel·la està constituïda per dues de 1.275 metres quadrats i 2.160 metres quadrats, respectivament, de les següents finques registrals:  
- 2.160 metres quadrats que formen part d'una finca registral de major cabuda, la núm. 874, que fou adquirida pel Sr. Alfredo Vidal Arnau i la Sra. Carmen Luján el dia 9 d'abril de 1976 i inscrita en el Registre de la Propietat núm. 13, en el tom 211, llibre 6, foli 179, inscripció 2a.  
- 1.275 metres quadrats que formen part d'una finca registral de més cabuda, la núm. 8.796, que fou adquirida pel Sr. Alfredo Vidal Arnau i la Sra. Carmen Luján el dia 2 de febrer de 1973 i inscrita en el Registre de la Propietat núm. 13, al tom 308, llibre 103, foli 225, inscripció 2a.  
Propietaris: Sr. Alfredo Vidal Arnau i Sra. Carmen Luján Martínez.  
Domicili: Gran Vía Marqués del Turia, 53-15a, Valencia.  
5. Parcel·la de terreny al terme municipal de Mislata, partida del Quint, zona situada paral·lelament al carrer de l'Hospital, al tram comprès entre la prolongació del carrer del Quint i la del carrer de la Mare de Déu dels Desemparats, de 371 metres quadrats. Límits: al nord, amb la resta de la parcel·la de la qual se segregarà; al sud, amb terrenys propietat del Sr. Alfredo Vidal Arnau i un altre; a l'est, amb terrenys propietat de la Sra. Dolores Vidal Ballester; i a l'oest, amb la resta de la parcel·la de la qual se segregarà.  
L'esmentada superfície forma part d'una parcel·la de major cabuda inscrita en el Registre de la Propietat núm. 5, en el tom 799, llibre 173, foli 21, finca 14941, inscripció 1a. El títol és el de compra al Sr. Manuel Llopis Barbera.  
Propietaris: Sr. Manuel Arce Rodrigo i Sra. Antonia Martínez Madrid.  
Domicili: entrada de Ponce, 9-4a, Valencia.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins el moment d'estendre'n l'acta prèvia, puguen formular per escrit, davant l'Ajuntament de Mislata, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 26 d'abril de 1994  
El conseller secretari del Govern Valencià,  
LUIS BERENGUER FUSTER